ธรรมาธรรมะสงคราม/บทอาขยาน

จาก วิกิซอร์ซ

< ธรรมาธรรมะสงคราม

ข้ามไปที่: นำทาง,
สืบค้น

ธรรมาธรรมะสงคราม

(ตามเค้าเรื่องในธรรมะชาดก,
เอกาทสนิบาต)
พระราชนิพนธ์: พระบาทสมเด็จพระมงกุฎเกล้าเจ้าอยู่หัว

บทอาขยาน คัดเลือกโดย คณะกรรมการคัดเลือกอาขยานภาษาไทยสำหรับนักเรียน
ในคำสั่งกระทรวงศึกษาธิการ ที่ วก ๓๗๒/ ๒๕๔๒

ดูก่อนนิกรชน

อกุศลบทกรรม

ทั้งสิบประการจำ

และละเว้นอย่าเห็นดี

การฆ่าประดาสัตว์

ฤ ประโยชน์บ่พึงมี

อันว่าดวงชีวี

ย่อมเป็นสิ่งที่ควรถนอม

ถือเอาซึ่งทรัพย์สิน

อันเจ้าของมิยินยอม

เขานั้นเสียดายย่อม

จิตตะขึ้งเป็นหนักหนา

การล่วงประเวณี

ณ บุตรีและภรรยา

ของชายผู้อื่นลา-

มกกิจบ่บังควร

กล่าวปดและลดเลี้ยว

พจนามิรู้สงวน

ย่อมจะเป็นสิ่งควร

นรชังเป็นพ้นไป

ส่อเสียดเพราะเกลียดชัง

บ่มิยังประโยชน์ใด

เสื่อมยศและลดไม-

ตริระหว่างคณาสลาย

พูดหยาบกระทบคน

ก็ต้องทนซึ่งหยาบคาย

เจรจากับเขาร้าย

ฤ ว่าเขาจะตอบดี

พูดจาที่เพ้อเจ้อ

วจะสาระบ่มี

ทำตนให้เป็นที่

นรชนเขานินทา

มุ่งใจและไฝ่ทรัพ-

ยะด้วยโลภเจตนา

ทำให้ผู้อื่นพา

กันตำหนิมิรู้หาย

อีกความพยาบาท

มนะมุ่งจำนงร้าย

ก่อเวรบ่รู้วาย

ฤจะพ้นซึ่งเวรา

เชื่อผิดและเห็นผิด

สิจะนิจจะเสื่อมพา

เศร้าหมองมิผ่องผา

สุกะรื่นฤดีสบาย

ละสิ่งอกุศล

สิกมลจะพึงหมาย

เหมาะยิ่งทั้งหญิงชาย

สุจริต ณ ไตรทวาร

จงมุ่งบำเพ็ญมา-

ตุปิตุปัฏฐานการ

บำรุงบิดามาร-

ดรให้เสวยสุข

ใครทำฉะนี้ไซร้

ก็จะได้นิราศทุกข์

เนานานสราญสุข

และจะได้คระไลสวรรค์

ยศใหญ่จักมาถึง

กิตติพึงจักตามทัน

เป็นนิจจะนิรัน-

ดรย่อมจะหรรษาฯ

รับข้อมูลจาก "http://th.wikisource.org/wiki/%E0%B8%98%E0%B8%A3%E0%B8%A3%E0%B8%A1%E0%B8%B2%E0%B8%98%E0%B8%A3%E0%B8%A3%E0%B8%A1%E0%B8%B0%E0%B8%AA%E0%B8%87%E0%B8%84%E0%B8%A3%E0%B8%B2%E0%B8%A1/%E0%B8%9A%E0%B8%97%E0%B8%AD%E0%B8%B2%E0%B8%82%E0%B8%A2%E0%B8%B2%E0%B8%99"

หมวดหมู่:
บทความที่แสดงหัวเรื่อง
| พระราชนิพนธ์:พระบาทสมเด็จพระมงกุฎเกล้าเจ้าอยู่หัว
| กาพย์ยานี
๑๑ | บทอาขยาน

เครื่องมือส่วนตัว

ล็อกอิน
/ สร้างบัญชีผู้ใช้

เนมสเปซ

หน้าเอกสาร

พูดคุย

สิ่งที่แตกต่าง

ดู

อ่าน

แก้ไข

ดูประวัติ

การกระทำ

สืบค้น

เมนูหลัก

หน้าหลัก

ศาลาประชาคม

เหตุการณ์ปัจจุบัน

ปรับปรุงล่าสุด

สุ่มหน้า

ความช่วยเหลือ

การบริจาค

พิมพ์/ส่งออก

สร้างหนังสือ

ดาวน์โหลดในชื่อ PDF

หน้าสำหรับพิมพ์

เครื่องมือเพิ่ม

หน้าที่ลิงก์มา

ปรับปรุงที่เกี่ยวโยง

หน้าพิเศษ

ลิงก์ถาวร

อ้างอิงหน้านี้

หน้านี้แก้ไขล่าสุดเมื่อวันที่ 5 กรกฎาคม 2553 เวลา
15:16

ตัวอักษรนี้อยู่ภายใต้สัญญาอนุญาตครีเอทีฟ
คอมมอนส์/สัญญาแบบ Share-Alike; และอาจจะมีข้อเพิ่มเติมอื่นๆ กรุณาดูสิทธิ์การใช้งานสำหรับรายละเอียดเพิ่มเติม

นโยบายสิทธิส่วนบุคคล

เกี่ยวกับ
วิกิซอร์ซ

ข้อปฏิเสธความรับผิดชอบ